da da da da da da nb nb da da da da da da nb nb da da da da da da da da nb nb da de da da da da da da da da da da nb nb da da da da da da da da da da da da da nb nb da da da da da da da da da nb nb da da da da da da da da da da da nb nb da da nb da da da da da nb nb da da da da da da da da nb nb da da da da da da da da nb nb da de da da da nb nb da da en da da da da nb nb da da en da da da da da da nb nb da da en da da da nb nb da da da da da nb nb da da sv da da da da da da nb nb da de da da da da da nb nb da da sv da da sv pl da da da da da da nb nb da da da da da da da nb nb da da da da da nb nb da de da da da da da da da da nb nb da da fi da da da nb nb da de da da da da nb nb da da sv da da da da da da nb nb da da da da en en da pl da en da fr da da da en en da da da da da da da da fr da da da da de da da da da da cs da da da da da en da da da da da de da cs da da cs cs cs da da de da cs da cs cs da da da da cs da de es cs da da da cs da de cs cs cs de de de cs da da da cs da de da da cs da da de en da da da en da da da da cs da da en da da da da da de sv da da da da da da da nb da da da en en en da sv da sv da da da fi da sv da da da de da cs da da da da cs da de cs da cs da da cs cs da da da cs da da cs cs cs da da cs cs da da da en de da cs cs cs da de cs cs da da da en de da cs cs cs da da cs cs da da da cs da da cs da da da de cs cs da da da cs da da cs da cs da
Livet på Vestegnen: juni 2016
torsdag den 30. juni 2016
I går regnede det en del. Historien er den samme i dag. Trods ferie og sove længe humør, så er det alligevel lidt ærgerligt med den regn. Vi får det bedste ud af det og nåede at spille fodboldgolf i dag inden det værste regnvejr satte ind.
I morgen går turen hjemad med vasketøj og weekend forude. Det var været nogle dejlige dage, men min ryg glæder sig godt nok til at komme hjem i egen seng.
Indsendt af Birgitte B kl. 17.12 10 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Ferie, Livet i almindelighed, Sommer
tirsdag den 28. juni 2016
Det er 5. eller 6. sommer i træk (eller måske mere), at vi er i sommerhus i Odsherred. Jeg er vild med området. Og at det kun er en times kørsel hjemmefra.
I dag har vi været i Sommerland Sjælland. Et fast tilbagevendende indslag i ferien. Vejret har vist sig fra sin bedste side med både sol og varme.
Indsendt af Birgitte B kl. 20.56 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Ferie, Livet i almindelighed, Sommer
søndag den 26. juni 2016
Trafikprop og Fyn tur retur
Lørdag kørte kæreste og jeg mine forældre og ældstesøn i lufthavnen. En lufthavn der var proppet med mennesker og virkelig lange køer alle vegne. Undtagen på Starbucks.
Vel hjemme og en hurtig pakning efter, så var vi på farten igen og på vej til Odense. For at møde en kæmpe trafikprop ved Greve. Kombinationen af ferietrafik og vejarbejde gjorde at vi sad i kø i en halv times tid. Det er så dræbende og kedeligt.
Vi kom dog over "proppen" og til Odense. Fik frokost og shopping i byen og middag hos min bror og svigerinde. For så at tage med min moster og onkel hjem og sove.
I dag er gået med morgenmad med kusiner og afhentning af yngstesøn. Hjemturen gik via Roskilde for at undgå den værste kø.
Så nu er min 3. feriedag næsten overstået og vi er i gang med at pakke igen. For i morgen skal vi i sommerhus et par dage og selv om vejret godt nok er svingende for tiden, så bliver det hyggeligt at slappe af og grille, læse bøger og komme helt ned i gear.
Indsendt af Birgitte B kl. 19.38 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Ferie, Kæreste, Livet i almindelighed, Sommer
fredag den 24. juni 2016
I dag begynder min ferie officielt. Selv om jeg kun skal holde én uge og er tilbage på job d. 5. juli, så føles det i maven godt. Jeg trænger til ferie.
Jeg holder også ferie fra lokalavisen og selv om jeg nyder at skrive for dem, så er det også rart at have en længere periode uden deadlines. Er du også heldig, at skulle begynde ferie nu, så håber jeg du får en dejlig én af slagsen. Ellers rigtig god weekend til alle. Bloggen ligger ikke helt øde hen i ferien, men der kan være naturlige udfald... Her er i hvert fald ugens indlæg fra avisen:
Sommerferien er lige rundt om hjørnet. Jeg skal igen i år holde en del af den hjemme på Vestegnen. Og det glæder jeg mig faktisk til, for her er jo skønt. I det hele taget er Vestegnen virkelig magisk om sommeren, hvor stress og jag letter lidt og stemningen er i top. Sådan oplever jeg det i hvert fald.
Planer er der ikke mange af, da det hele afhænger lidt af vejret. Men der er alligevel et par aktiviteter på Vestegnen, som bare skal krydses af på ferielisten:
Jeg satser på, at ungerne gider følges med mig på en cykeltur på Vestvolden. Da jeg bor i begyndelsen af voldanlægget, er der en god lang rute, hvor vi både kan opleve skoven og flere andre byer på Vestegnen. Vi stopper gerne ved en af bunkerne og går en lille tur helt til selve Voldgraven. Eller vi tager madpakken med i tasken og gør et stop undervejs i det grønne.
Jeg skal helt sikkert på besøg i et meget lille og lokalt ishus i Torslunde Landsby i Ishøj. Her har en dreng på bare 12 år sin egen isbod. Nyd isen og eventuelt en kop kaffe og en snak med Marius og hans familie på bænkene eller ved gadekæret. Det er idyl og is for alle pengene.
Stranden er også et must. Jeg har et par gange taget derned i gråvejr (som den danske sommer jo nogle gange også byder på) for at bade. Faktisk var den ene gang i regnvejr. Bonus er, at hvis det regner, så føles vandet varmere end luften. Ekstra plus er den gode plads. Der er nemlig ikke særlig mange andre mennesker på stranden om morgenen eller i halv-skidt vejr.
Hvis det skulle sætte ind med heldagsregn, så går turen til Heerup Museet. Jeg er kæmpe fan af ham, især fordi han er indbegrebet af en lokal kunstner. Heerup kreerede mange af sine værker i sin have i Rødovre og mange af dem er motiver, som kan opleves på Vestegnen.
Så hvis du bare skal holde din sommerferie i baghaven, så er ovenstående måske en kærkommen inspiration til lidt dagsaktivitet - eller måske har du dine helt egne favoritter blandt åndehullerne på Vestegnen. Lige meget hvad du vælger, så håber jeg du vil bruge vores fantastiske Vestegn her i sommerperioden. Uanset vejret og aktiviteterne ved jeg, at jeg vil nyde Vestegnen - og jeg ønsker jer alle derude en rigtig god sommer.
Indsendt af Birgitte B kl. 14.02 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Ferie, Hverdag, Livet i almindelighed, Sommer, Weekend
torsdag den 23. juni 2016
I dag fejrer min ældste søn sin 15. års fødselsdag. Den har været omtalt på bloggen i alle årene, på den ene eller anden måde. Hans fødselsdag er også årsagen til, at vi ikke fejrer Sankt Hans Aften i familien.
I år skal vi ikke holde en fødselsdagsfest, hvilket nok er første gang siden han blev født. Men konfirmationen så tæt på og en del travlhed har gjort, at vi 'nøjes' med at fejre ham med en middag på Bones (hans eget valg) i aften.
Mine børn har aldrig været omdrejningspunktet på bloggen, men derfor er det alligevel blevet til en eller anden form for indlæg om ældstes fødselsdag i løbet af årene.
Se indlæg fra bloggens første år - i 2010 - her.
Da han blev 10 år i 2011, skrev jeg et indlæg i anledning af hans første runde fødselsdag. Se det her.
I 2012 skrev jeg ikke noget indlæg på selve dagen, men nogle dage før havde vi en hyggelig jordbær-stund sammen. Det kan du se her.
Jeg har heller ikke skrevet på selve dagen i 2013, men der kom et indlæg omhandlende selve dagen lidt tid efter. Læs det her.
Tiden flyver og jeg blev mor til en teenager i 2014. Det skrev jeg om lige her.
Sidste år var 2015 og her blev hans fødselsdag nævnt i dette indlæg.
Håber I får en rigtig god Sankt Hans Aften - med eller uden bål.
Indsendt af Birgitte B kl. 13.19 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Livet i almindelighed, Sommer
onsdag den 22. juni 2016
Det er nogle år siden jeg fandt ud af, at jeg ikke længere kan tåle friske ærter og fersken.
Nu er turen også kommet til kirsebær. Fik et lille bær i fredags og min mund og hals kløede i næsten en time derefter. Så ubehageligt.
Så listen over krydsallergier bliver længere og længere for mit vedkommende. Det er i sandhed rigtig øv. For mine sommerfavoritter er jo netop: vandmelon, jordbær, ærter og kirsebær.
Jeg er jo også blevet allergisk overfor el. Til gengæld fik jeg opklaret, hvorfor jeg er blevet det. Det er birkepollen-allergien, der gør at der støder flere ting til. De ligger alle i samme gruppe.
Undtagen de fordømte ærter. Det er græssets skyld.
Jeg håber godt nok ikke, at listen bliver udvidet meget mere.
Indsendt af Birgitte B kl. 16.17 12 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Hverdag, Livet i almindelighed, Mad, Sommer
tirsdag den 21. juni 2016
Det var faktisk her, jeg blev præsenteret for idéen til dette indlæg.
For har vi for meget enighedskultur og rygklapperi på blogs?
Er vi for konfliktsky til at tage et 'skænderi' i kommentarfeltet?
For angste for at stå ved, at jeg ikke er enig med dig?
Eller er vi bare nogle, der helt simpelt læser med der, hvor vi er på bølgelængde? (for det meste)
Og er vi bare nogle bloggere, der er mere overbærende og ikke har behov for at kommentere, hvis vi er uenige*?
Jeg tror mest på tanken om, at jeg læser med hos andre bloggere, der ligger tankemæssigt, livsmæssigt og politisk tæt på mig. Og så er der selvfølgelig afstikkere.
*Det at være uenige kræver også en indsats af mig - der skal bruges noget energi til en debat, som jeg ikke altid rummer. Måske kan man så sige, at jeg er konfliktsky?
Indsendt af Birgitte B kl. 16.15 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed
mandag den 20. juni 2016
Bog nr. 11 - en stor anbefaling
Yeah, jeg er i gang igen. Efter en lang periode uden skønlitteratur og kun fagbøger, så fandt jeg endelig den manglende motivation igen.
Godt nok blev det ikke en roman, jeg brød isen med. Men en bog jeg længe har ville læse. Faktisk lige siden jeg læste en smagsprøve her.
For hold nu op den er lige på kornet. Jeg følte mig ramt. På den gode måde. Jeg følte mig set og beskrevet. Og slet ikke spor unik eller speciel. Det ER jo mig. Og alle de andre kvinder i min generation. Os lige før, under og efter de 40 år. Sat på spidsen, men også i den grad fanget på kornet.
Jeg kan ikke sige meget mere end: Læs den. Måske er du ikke enig med betragtningerne i bogen, måske føles du dig forstået eller måske synes du bare, hun er helt hen i vejret. Uanset hvad, så læs den - og find ud af det!
Info: Anmeldelsen er helt min egen - og bogen har jeg købt selv i den lokale boghandler.
Indsendt af Birgitte B kl. 15.48 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Hverdag, Livet i almindelighed, Sommer
søndag den 19. juni 2016
Eller - noget af ferien står for døren. For igen i år har jeg opdelt sommerferie og begynder allerede torsdag eftermiddag. Ældste søn har fødselsdag og bliver 15 (!) år. Det fejrer vi med frokost, når jeg har fri fra arbejde og han er færdig med den sidste eksamen.
Fredag har jeg taget fri og efter en kort skoledag skal yngste søn sættes på toget til Odense. Det er første gang, han skal køre alene med tog. Heldigvis står min bror og familien klar på stationen (eller banegården, som det hedder på Fyn) og her skal yngste holde et par dage fri - helt alene, uden forældre, søskende eller andet. Kun ham og hans kusine og fætter (ja, og så min bror og svigerinde).
Lørdag tager ældste på ferie med mine forældre. De forærede ham en rejse i konfirmationsgave og jeg skal aflevere dem i lufthavnen. Dermed træder jeg ind i en ny æra - sommerferie uden begge mine unger. Det føles meget underligt, men er jo en del af livet. De børn er altså bare til låns.
Derefter kører kæresten og jeg til Odense og har 'booket' overnatning og middag hos min moster og onkel. Søndag henter vi yngste hos min bror og kører hjem til ankomst af bonus-søn. Mandag kører vi fire så i sommerhus ved Sjællands Odde. Når man kun har én uges ferie i denne omgang, så har vi prioriteret at komme lidt væk hjemmefra for på den måde at føle, at vi har 'rigtig' ferie.
Fredag tager vi hjem igen og så venter jobbet i tre lange uger inden næste ferie. Men altså - torsdag. Kl. 12. Der tager jeg hul på første del af ferien. Jeg glæder mig.
Indsendt af Birgitte B kl. 19.08 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Børn, Familie, Ferie, Kæreste, Livet i almindelighed, Sommer
lørdag den 18. juni 2016
Er man egoistisk/navlebeskuende ud over det sædvanlige, når man har en blog?
Er det i virkeligheden kun for at hylde sig selv, at man har en blog?
Er der kun 'mig, mig og mig' på en blog?
JEG ved det ikke.
PS. Må man sige f*ck til janteloven?!!
Indsendt af Birgitte B kl. 11.30 12 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed
fredag den 17. juni 2016
Weekend. Endelig. Jeg er træt. Jeg ser Game of Thrones. Og jeg læser i en bog (mere om det senere).
Det har været en lang uge og der er løbet meget kaffe igennem... så i dag skal jeg have ungerne hjem, spise god mad og flade ud på sofaen.God weekend til jer alle...
Indsendt af Birgitte B kl. 13.48 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Hverdag, Livet i almindelighed, Sommer, Weekend
torsdag den 16. juni 2016
"Tanker kan tænkes, men du behøver ik' tænk' dem". Sådan siger 'manden' i min mindfulness app. Og da jeg har hørt den et par gange eller 45, så sidder det nu fast.
Så når jeg lukker øjnene og tankerne begynder, så tvinger jeg hjernen til at gentage sætningen et par gange. Så kan jeg nemlig bedre falde i søvn. Det er underligt, men det virker.
Pt. har det (desværre) ikke langtidsvirkning, for jeg vågner hver morgen omkring kl. 4-4,30 og kæmper med at sove videre. Hvilket jeg gør efter ca. 45 min. Resultat - jeg vågner ved at vækkeuret ringer kl. 5,45 og er total baldret efter den afbrudte søvn.
Lige nu har det stået på i ca. to uger. Behøver jeg sige, at jeg glæder mig virkelig meget til sommerferien?!!...
Indsendt af Birgitte B kl. 19.03 15 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Sommer
onsdag den 15. juni 2016
Da ungerne var mindre - og da jeg var alene med dem - havde jeg ikke særlig meget tid/overskud til madlavning. Der kunne aftensmad godt være tomatsuppe fra dåse, havregrød/øllebrød eller pasta med smør og revet ost (Vitello-mad).
Madlavning er egentlig også mere en interesse, jeg har udviklet hen ad årene. Nu går jeg vildt meget op i mad (måske for meget?!!). Og i at vi spiser sundt og varieret - og minimerer madspild.
Vi får stadig rester fra fryseren hver uge og suppe om søndagen (dog ikke om sommeren), men jeg bruger længere tid end nogensinde i køkkenet, med planlægning af madplan, indkøb af varer (som gerne må være økologiske/i sæson/danske) og hjemmelavede retter helt fra bunden.
Jeg føler mig på ingen måde fanatisk, men der skal være grønt til maden - og også gerne i maden. Jeg arbejder med at få mere fisk og kødfrie dage ind. Plus afprøvning af nye opskrifter, så vi ikke skal have de samme 5 retter igen og igen.
I takt med ungerne også er blevet det større, så har jeg faktisk tid til at bruge mere end 20 min. på mad i hverdagen og det gør jeg med glæde. For det er tilmed totalt afstressende for mig at stå i køkkenet og skære, snitte og kokkerere. Tal lige om en win-win situation!
Disclaimer: Nu skal I ikke tro, at alle måltider bliver tilberedt i total zen uden nogen form for akuthed eller mangel på overblik. Det sker altså (stadig) nogle dage.
Indsendt af Birgitte B kl. 16.39 9 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Familie, Hausfrau, Hverdag, Livet i almindelighed, Mad
tirsdag den 14. juni 2016
Mandag og tirsdag har jeg været til funktions-test med det der arbejdsprojekt og nyt system. Det er vildt godt, men også vildt hårdt.
Så bloggen har ligget lidt stille og jeg har koncentreret mig om de mest nødvendige ting i livet - og om at se de første to afsnit ever af Game of Thrones.
Og ved I hvad, den er faktisk meget god (ja, jeg er total lasmover her, I know). Så altså, mere på bloggen i løbet af i morgen (altså afhængig af hvor mange afsnit jeg skal se. Har lånt dvd'en på biblioteket og har den kun 14 dage). Så bær over med mig.
Indsendt af Birgitte B kl. 21.21 10 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Hverdag, Livet i almindelighed, Sommer, Test
søndag den 12. juni 2016
I dag har solen skinnet på Vestegnen - og København. Hvor jeg har været på en god travetur med en kær veninde. Lige nu er mine fødder ømme og min hoved er fyldt. For denne weekend har simpelthen været så dejlig og har tanket mig op på mange fronter, hvor jeg har været i underskud (også sushi, som jeg ikke har fået i laaang tid).
Håber også I har haft den bedste weekend. God søndag aften.
Indsendt af Birgitte B kl. 18.53 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Sommer, Veninde, Vestegnen, Weekend
lørdag den 11. juni 2016
Denne uges udgave af lokalavisen byder på et indlæg om støj fra mig. Du kan også læse det online her.
For tiden bliver jeg vækket ret tidligt af noget »støj«. Det er godt nok fuglenes højlydte pippen, der gør at jeg begynder at komme ud af nattens søvn. Så det er ikke helt skidt. Det er bare heller ikke særlig godt, for fuglene begynder deres sang kl. 04.30 om morgenen (og for sådan nogle som mig, så er det faktisk stadig nat på det tidspunkt). Jeg har ikke helt vænnet mig til fuglefløjten og alle de andre lyde, som kommer udefra når foråret og sommeren for alvor brager igennem og vinduerne står permanent åbne.
På Vestegnen har vi ellers masser af støj. For infrastrukturen skærer lige igennem vores område og både jernbane og motorvej er store støj-producenter. Det er dejligt, fordi det forbinder os med både nord, syd, øst og vest på flere forskellige måder. Men også lidt en ulempe, for det skaber også en støj-summen over hele området stort set dag og nat.
Jeg har boet på Vestegnen hele mit liv og har derfor fra en tidlig alder vænnet mig til de mange lyde. Jeg opfatter ikke støjen særlig meget. Der er altid en eller anden lille lyd, især når man - som jeg - bor i etagebebyggelse. Så støj har jeg i det store hele lært at se bort fra.
Der er dog masser af steder på Vestegnen, hvor støjen er minimal. Man kan nyde en tur på Vestvolden, men også være forberedt på, at hvis vinden blæser den rigtige vej, så er susene fra motorvejen en fast følgesvend. Kommer du ud til de mere stille områder på Vestegnen, så mærker du med det samme den ro og støjfri atmosfære, der er. Så støjen er faktisk noget, der er med os, selv om vi ikke selv aktivt registrerer den.
Det er selvfølgelig generende med støj og det er heller ikke særlig sundt for kroppen at blive udsat for støj mere eller mindre konstant. Det gode er, at der også bliver arbejdet for at nedbringe den. Støjværn hjælper en del og det er noget, som Vestegnens politikere ikke er bange for at forhandle om penge til. Der er desuden opstået borgergrupper, som arbejder energisk for at nedbringe støjen og derved gøre vores område endnu mere attraktivt at bo i. Jeg håber på en fremtid uden alt for meget støj. Dog må de små fugle trods alt gerne blive ved med at pippe - jeg skal bare lige vænne mig til det meget tidlige tidspunkt.
Indsendt af Birgitte B kl. 12.42 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Vestegnen
fredag den 10. juni 2016
Weekend - og indlæg uden billeder
Jeg beklager mangel på billeder på bloggen for tiden. Jeg har ikke rigtig været så flittig med kameraet det sidste stykke tid - og måske har I også fået nok af blomster.
I går aftes, hvor asfaltarbejderne stadig var i gang
I denne uge har jeg haft en blog-'samtale' om blå eyeliner. Til jer vil jeg bare sige - her er et link til, hvordan man opdaterer looket fra 80'er blå til 2016 moderne sommerlook. I er velkomne til at poste jeres resultater. Og som damen jo skriver: 'Cobalt is definitely te color of te summer and looks gorgeous on all eye colors and skin tones'. Så der er ingen undskyldning for ikke at komme i gang med det blå...
I dag er det fredag og ugen har været lang. Jeg har i øjeblikket nogle problemer med at sove. Jeg har svært ved at falde i søvn og vågner sygt tidligt. Så det er virkelig dejligt, at weekenden er lige rundt om hjørnet.
Indsendt af Birgitte B kl. 13.20 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Hverdag, Livet i almindelighed, Sommer, Weekend
torsdag den 9. juni 2016
Forrige mandag var jeg i Roskilde med ældstesøn og kæresten. Vi skulle spise dernede inden hans træning begyndte. Samtidig valgte vores parkeringsur i bilen at stå helt af. Og ekstra batterier var ikke at finde i bilen - eller de butikker vi lige kom forbi.
Vi endte med at køre til træningsstedet og parkere og så gå på Ro's Torv for at spise. Efter maden har vi lige lidt tid og jeg går derfor i boghandleren for at købe en parkeringsskive (de billige i papir/klistermærke, I ved).
Mig: Har I parkeringsskiver?
Ekspedient: Ja, de her elektroniske modeller har vi.
Mig: Jeg har allerede et elektronisk og nu er den løbet tør for batterier. Så jeg er ude efter sådan et billigt klistermærke-ur.
Ekspedient: Det har vi ikke, men vi har batterier.
Mig: Jeg har batterier hjemme, men vi skulle jo bruge dem nu. Så jeg ville bare købe et klistermærke-ur til back-up.
Ekspedient: Jamen, den har vi altså ikke, men prøv på en tankstation. Og altså, man skal jo ikke bruge parkerings-ur for at parkere her.
Så var det, at jeg ikke orkede at forklare, at vi ikke havde parkeret i deres p-kælder...
Heldigvis havde tankstationen længere nede af vejen et fint klistermærke-ur. Og dagen efter kom der nye batterier i uret og et sæt ekstra i handskerummet.
Indsendt af Birgitte B kl. 18.34 5 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed
onsdag den 8. juni 2016
Fortsættelse til mandagens indlæg
Skal man altid ytre sin mening i Blogland?
Jeg har ikke personligt haft dårlige oplevelser på bloggen, men har set det på andre (større) blogs. Den der lidt hårde tone, som skriftsproget kan give. Den er også i Blogland.
Jeg kan godt have mange meninger om, det der sker på en blog, men jeg ville aldrig skrive, at jeg var skuffet over vedkommende. Måske bare vælge bloggen fra? For hvad gør den kritik? Den får nok ikke ejeren af bloggen til at vende på en tallerken og lave om på tingene. Eller hvad?
Jeg driver min blog, som jeg vil - og ret sort/hvidt, så vil jeg hellere bede læserne smutte end at bøje mig og lave om på tingene. Det betyder ikke, at jeg ikke kan tage kritik til mig. At bloggens fokus ikke kan ændre sig. Det betyder bare, at det er noget, som jeg bestemmer. Og ikke mine læsere...
Indsendt af Birgitte B kl. 16.15 18 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed
tirsdag den 7. juni 2016
Det er de små glæder - del 2
Jeg har fået nye klemmer, så al vasketøjet kan hænges på tørrestativet uden at blæse af.
#HverdagensSmåGlæder - Se del 1 her.
Indsendt af Birgitte B kl. 16.01 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Hausfrau, Hverdag, Livet i almindelighed, Sommer
mandag den 6. juni 2016
Skal man altid ytre sin mening?
Altså, det er jo min ret. Ytringsfrihed og det der... Men jeg hælder også til 'hvis du ikke har noget pænt at sige, så lad være'.
Der var et indlæg herovre, som fik lidt tanker i gang.
Heldigvis er jeg god til at styre udenom de der indlæg på sociale medier, hvor tonen løber helt af sporet.
For jeg har svært ved det. Jeg mener i bund og grund, at vi skal opføre os ordentligt og tale pænt. Både til og om hinanden.
Men som verden er i dag, så er det blevet nemmere at ytre sin mening. Heldigvis. Jeg ville også have det skidt med at leve i et samfund, hvor min mening ikke kunne komme til udtryk.
Det er en svær balance, for andre kan sagtens blive stødt over noget jeg siger i bedste mening. Og omvendt kan alle have en dårlig dag og få sagt noget, som man i bund og grund fortryder...
Men - der er også noget, der hedder takt og tone. Og lige tænke, før man taler. Vi er alle forskellige og det er jo heller ikke meningen, at man ikke må ytre sin mening. Måske vi bare skal tænke over måden, vi gør det på?
Indsendt af Birgitte B kl. 16.31 13 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed
søndag den 5. juni 2016
Det er en underlig følelse at være færdig med studie nu. Og vide at jeg ikke skal i gang igen til efteråret.
Jeg ved ikke helt, hvad jeg skal tage mig til sådan en søndag, hvor jeg hverken skal skrive eller læse studierelevante opgaver eller bøger. Meget underligt at jeg ikke kan omstille til at nyde den frihed. Følelsen af vakuum vil ikke rigtig forsvinde.
Det er også som om, at det der 12 tal ikke rigtig er registreret helt ind. Men det kommer jo nok før eller siden - og søndagen bød på mere varme og sol, praktiske gøremål og et Fars Dag besøg. Det skal man ikke klage over, selv om jeg har et anstrengt forhold til varmen og savner en god nattesøvn. Det kommer. Jeg ved det. Det er trods alt Danmark, jeg bor i!
Indsendt af Birgitte B kl. 19.43 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Familie, Livet i almindelighed, Sommer, Studier, Uddannelse, Weekend
fredag den 3. juni 2016
'Orv, hvor er den stor'! - Sagt om den nye tube med tandpasta, som er dobbelt størrelse af, hvad vi plejer at have.
Jeg fik nyt hår i går - lige til sommervarmen
Og med det - god fredag og tak for alle kommentarer og opmuntringer her på bloggen omkring eksamen. Jeg fik sgu 12(!) og er meget glad. Også ved tanken om snart at kunne begrave mig i en bog. Nyd solen og weekenden derude.
Indsendt af Birgitte B kl. 13.22 15 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Familie, Livet i almindelighed, Sommer, Studier, Weekend
onsdag den 1. juni 2016
Overspringshandlinger på en onsdag
Jeg skal læse til eksamen. Dagen går alligevel med masser af overspringshandlinger. Og de dårlige vaner.
Bla. spiste jeg romkugle til morgenmad. Hvorfor? Den lå i køleskabet, hvor kæreste havde efterladt den og kaldte på mig...
Nå, jeg lavede også ingefær-shots. Denne gang med appelsin og citron.
Og vasket tøj og hængt det ud til tørre. Elsker når tøjet kan tørre udenfor. Så skal man bare lige undgå psykopat-regnvejr, der kommer ud af det blå - ligesom i går.
Men altså, jeg har også læst...
Indsendt af Birgitte B kl. 15.55 10 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Forår, Hverdag, Kæreste, Livet i almindelighed, Mad, Studier, Uddannelse
Nyere indlæg Ældre indlæg Start
Abonner på: Indlæg (Atom)
Jeg skriver tanker fra 2605 - vestegnens berømte smørhul. Her jongleres stort og småt. Jeg er 46 år og elsker min mand, mine drenge, mad og bøger. Jeg går op i mode, dullegrej, den almindelige hverdag, retfærdighed og plads til alle. Ellers er jeg helt (u)almindelig... Du kan kontakte mig på bbr2605@gmail.com
Vis hele min profil
Følg mig via Bloglovin
Følg mig på Instagram
beautyspace.dk - Skønhedsblog - Beauty Blog - Anette Kristine Poulsen
Hvem har glæde af opstrammende ultralyd, og hvem har ikke?
Fiftyfabulous Knits, episode 46
Det burde være forbudt
Galway, Nationalparken Te Burren og besøg ved Cliffs of Moher
Cirkus Melbollis' farvestrålende hverdag
Lidt om at tiden gik...
Hvad gør vi egentligt?
Læst, set og lyttet #1
Føler mig ikke klar…
DETTE RESULTAT HAVDE JEG IKKE DRØMT OM!
Vis 5 Vis alle
Leder du efter noget?
Trafikprop og Fyn tur retur
Bog nr. 11 - en stor anbefaling
Weekend - og indlæg uden billeder
Fortsættelse til mandagens indlæg
Det er de små glæder - del 2
Skal man altid ytre sin mening?
Overspringshandlinger på en onsdag
Fantastisk A/S tema. Temadesign af Jason Morrow. Leveret af Blogger.